Verenigde Arabiese Emirate - Geopende Deure
Verenigde Arabiese Emirate Verenigde Arabiese Emirate
46. Russiese Federasie
Streek Arabiese Skiereiland
Christelike bevolking 11% Christene in die land
2020 Ranglysposisie 47
2019 Ranglysposisie 45
47Verenigde Arabiese Emirate
Islam oorheers die openbare en privaatlewe, sowel as die politiese diskoers in die land. Die land word regeer deur 'n heerskappy wat druk uitoefen op die samelewing en geen meningsverskille toelaat nie. Vryheid van spraak, persvryheid en vryheid van assosiasie word alles beperk.
Die VAE is 'n tuiste vir baie buitelandse Christene, wat die vryheid het om in 'n private hoedanigheid te aanbid. Die regering laat hulle egter nie toe om te evangeliseer of in die openbaar te bid nie. Bekeerlinge van Islam ervaar die meeste vervolging omdat hulle druk van hul familielede en plaaslike gemeenskap in die gesig staar om hul Christelike geloof te verloën. Dít maak dit amper onmoontlik vir bekeerlinge om hul bekering bekend te maak en verklaar hoekom daar amper geen verslae is van Christene wat vermoor of beseer word vir hul geloof nie.
"Ons ervaar nie regtig vervolging nie; ons ervaar misverstande."
– 'n Anglikaanse priester, Bill Schwartz
Die aantal Christene in die Arabiese Skiereiland neem tot soveel as miljoene toe. Buitelandse of trekarbeider-Christene ervaar 'n redelike mate van godsdiensvryheid, maar die situasie is heeltemal anders vir diegene wat Islam verlaat om Jesus te volg. Hulle word dikwels baie erg vervolg vir hul geloof.
BID VIR DIE VERENIGDE ARABIESE EMIRATE
Bid dat God Sy Kerk in die Verenigde Arabiese Emirate ten spyte van druk sal versterk.
Bid vir die regering om wysheid en verdraagsaamheid te hê, en om burgers toe te laat om hul geloof openlik en met vryheid te verander.
Bid dat God Gelowiges vanuit 'n Moslem-agtergrond sal versterk en bemoedig, en die harte van hul families en gemeenskappe sal aanraak.